NÁRODNÁ RADA SLOVENSKEJ REPUBLIKY

II. volebné obdobie

1089

V l á d n y  n á v r h
 
Z á k o n 

z ............... 2001,

ktorým sa mení a dopĺňa zákon Národnej rady Slovenskej republiky č. 233/1995 Z. z.  o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov

 Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 233/1995 Z. z.  o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení  zákona č. 211/1997 Z. z., zákona č. 353/1997 Z. z, zákona č. 235/1998 Z. z, zákona č. 240/1998 Z. z, zákona č. 280/1999 Z. z. a nálezu Ústavného súdu Slovenskej republiky č. 415/2000 Z. z. sa mení a dopĺňa takto:

1.	V § 2 sa vypúšťajú slová “a na ďalšiu činnosť podľa tohto zákona”.

2.	V § 10 ods. 1 písmeno b) znie: 
“b) ktorý získal vysokoškolské vzdelanie na právnickej fakulte vysokej školy v Slovenskej republike, alebo má uznaný diplom o vysokoškolskom právnickom vzdelaní vydaný zahraničnou školou,3)”

3.	V § 10 ods. 1 písmeno d) znie: 
“d) ktorý aspoň dva roky vykonával exekučnú prax, alebo súdnu prax súvisiacu s výkonom rozhodnutia.”. 

4.	V § 10 ods. 2 prvá veta znie: “Exekučná prax je prax exekútora, exekútorského koncipienta a ďalšieho zamestnanca exekútora podľa tohto zákona.”.

5.	V § 10 ods. 3 druhá veta znie: “Komora  uzná justičnú skúšku, prokurátorskú skúšku, advokátsku skúšku, notársku skúšku a odbornú skúšku komerčného právnika za odbornú skúšku podľa tohto zákona.”.

6.	 V § 11 ods. 1 sa na konci pripájajú tieto slová: “v žiadosti o vymenovanie”.
7.	V § 14 ods. 1 sa v úvodnej vete slová “a pečatidlo” nahrádzajú slovami “, pečatidlo a odznak”.  

8.	V § 14 odsek 2 znie : 
“ (2) Preukaz exekútora, pečiatku, pečatidlo a odznak vydá exekútorovi komora.”. 

9.	V § 15 ods. 1 sa na konci pripájajú tieto vety: “Sídlom exekútorského úradu je sídlo, ktoré si určil exekútor v žiadosti o vymenovanie. Iné sídlo exekútorského úradu si exekútor môže určiť len so súhlasom komory.”.

10.	§ 16 sa dopĺňa odsekom 6, ktorý znie:
“(6) Pri zániku výkonu exekútorského úradu podľa odseku 1 komora dočasne ustanoví náhradníka podľa § 17 ods. 5 tohto zákona.”.

11.	Za § 16 sa vkladá § 16a, ktorý znie:
“16a

(1)	V prípade zániku výkonu exekútorského úradu podľa § 16 ods. 1 písm. a) a b) náhradník exekútora v súčinnosti s prezídiom komory vykoná do 30 dní po zániku výkonu exekútorského úradu inventarizáciu exekučných spisov podľa registra vedeného na exekútorskom úrade. Náhradník exekútora vykoná finančné vyúčtovanie spisov ku dňu zániku výkonu exekútorského úradu na základe dokladov, ktoré sú súčasťou exekučného spisu.
(2)	V prípade zániku výkonu exekútorského úradu podľa § 16 ods. 1 písm. c),  náhradník exekútora v súčinnosti s prezídiom komory a poverení zástupcovia ministerstva v súčinnosti s útvarom Policajného zboru vykonajú do 30 dní po zániku výkonu exekútorského úradu inventarizáciu exekučných spisov podľa  registra vedeného na exekútorskom úrade. Zároveň vykonajú finančné vyúčtovanie spisov ku dňu zániku výkonu exekútorského úradu na základe dokladov, ktoré sú súčasťou exekučného spisu. Exekútor, ktorého výkon exekútorského úradu zanikol je povinný poskytnúť pri výkone inventarizácie potrebnú súčinnosť. 
(3)	Náhradník exekútora zabezpečí výkon exekúcie v neukončených exekučných konaniach.
(4)	Ak exekútor, ktorého výkon exekútorského úradu zanikol alebo iné osoby  neumožnia  náhradníkovi exekútora prevzatie exekučných spisov do 15 dní od zániku výkonu exekútorského úradu, prezídium komory, poverení zástupcovia ministerstva a náhradník exekútora si môžu vynútiť vstup do priestorov exekútorského úradu, prípadne iných priestorov, kde sa exekučné spisy nachádzajú. Náhradník exekútora môže požiadať o súčinnosť príslušný útvar Policajného zboru.
(5)	Ak náhradník exekútora z dôvodov podľa § 44 ods. 3, § 57 alebo § 60 nebude pokračovať v konaniach podľa odseku 3, je povinný v lehote 14 dní vyporiadať plnenia, ktoré vymohol exekútor, ktorého výkon exekútorského úradu zanikol, vrátane trov exekútora, ktorého výkon exekútorského úradu zanikol.
(6)	Vyporiadaním plnenia podľa odseku 5 sa pre účely tohto zákona rozumie poukázanie vymoženého plnenia po odčítaní trov náhradníka exekútora, 
            a) oprávnenému,      
b)	exekútorovi, ktorého určí prezídium komory na pokračovanie v exekučnom konaní,
c)	povinnému  po uspokojení všetkých pohľadávok.    
(7)	Ukončené exekučné spisy odovzdá náhradník  exekútora do exekútorského archívu.
(8)	Náhradník exekútora, ktorého výkon exekútorského úradu zanikol, nezodpovedá za náhradu škody spôsobenej týmto exekútorom, ktorého výkon exekútorského úradu zanikol.”. 

12.	V § 21 ods. 1 písmeno b) znie:
“b) ktorý získal vysokoškolské vzdelanie na právnickej fakulte vysokej školy v Slovenskej republike, alebo má uznaný diplom o vysokoškolskom právnickom vzdelaní vydaný zahraničnou školou,3)”.

13.	V § 34 ods. 2 sa slová “pri výkone súdnej” nahrádzajú slovami “a súčinnosť pri vykonávaní”. 

14.	V § 34 ods. 5 sa za slovo “Banky” vkladajú slová “a pobočky zahraničných bánk (ďalej len “banka”).

15.	 § 34 sa dopĺňa odsekom 11, ktorý znie: 
“(11) Daňový úrad je povinný oznámiť exekútorovi na jeho písomnú žiadosť identifikačné údaje bankového účtu povinného, ktoré má k dispozícii. ”.

16.	§ 34 sa dopĺňa odsekmi 12 a 13, ktoré  znejú :
“(12) Osoby uvedené v odsekoch 1 až 11 sú povinné poskytnúť exekútorovi súčinnosť bez zbytočného odkladu.
  (13) Za nesplnenie povinností podľa § 34 môže súd na návrh exekútora uložiť  poriadkovú pokutu.”.

17.	V § 36 ods. 3 sa vypúšťa text v zátvorke a na konci sa pripája táto veta: “Proti tomuto rozhodnutiu je prípustné odvolanie.”.   

18.	§ 36  sa dopĺňa odsekom 6, ktorý znie :
“(6) Ak je exekučné konanie prerušené 4c) exekútor vyplatí správcovi konkurznej podstaty vymoženú pohľadávku, alebo jej časť, okrem trov exekúcie do 7 dní od prerušenia exekučného konania.”.   

19.	V § 37 ods. 1 sa na konci pripája táto veta : “ Ak súd rozhoduje o trovách exekúcie, účastníkom konania je aj poverený exekútor.”.

20.	V § 44 ods.2 sa v druhej vete vypúšťa slovo “spravidla”.

21.	V § 44 ods. 3 sa vypúšťa text v zátvorke.

22.	V § 47 sa vypúšťa odsek 3. 

23.	V § 48  písm. e) sa za slovo “exekúcii” vkladajú slová “a trovám exekúcie”.

24.	V § 49  odsek 1 znie :
	“(1) Upovedomenie  o  začatí  exekúcie  sa  doručí  oprávnenému a povinnému  do  vlastných  rúk.  Náhradné  doručenie upovedomenia o začatí  exekúcie   povinnému,  ktorý  je   fyzickou  osobou,  je vylúčené.”.

25.	V § 49 sa za odsek 1 vkladá nový odsek 2, ktorý znie:
  “(2) Ak nie je možné doručiť písomnosť fyzickej osobe oprávnenej podnikať na adresu jej miesta podnikania uvedenú v obchodnom registri alebo inom registri, v ktorom je zapísaná, a jej iná adresa nie je exekútorovi známa, písomnosť sa považuje po troch dňoch od vrátenia nedoručenej zásielky exekútorovi za doručenú, a to aj vtedy, ak sa fyzická osoba oprávnená podnikať o tom nedozvie. Ak nie je možné doručiť písomnosť právnickej osobe na adresu jej sídla uvedenú v obchodnom registri alebo inom registri, v ktorom je zapísaná, a jej iná adresa nie je exekútorovi známa, písomnosť sa považuje po troch dňoch od vrátenia nedoručenej zásielky exekútorovi za doručenú, a to aj vtedy, ak ten, kto je oprávnený konať za právnickú osobu, sa o tom nedozvie.”.
Doterajšie odseky 2 a 3 sa označujú ako odseky 3 a 4.

26.	V § 50 ods. 5 sa vypúšťa text v zátvorke.

27.	§ 50 sa dopĺňa odsekom 6, ktorý znie : 
“(6) Ak povinný zoberie námietky späť predtým, ako o nich rozhodol súd, exekútor pokračuje vo vykonávaní exekúcie a o námietkach sa nerozhoduje.”.

28.	V § 56 sa za odsek 2 vkladá nový odsek 3, ktorý znie :
“(3) Súd môže na návrh povinného povoliť odklad exekúcie aj vtedy, ak by neodkladná exekúcia mohla zabrániť povinnému poskytovať alebo zabezpečovať zdravotnú starostlivosť podľa osobitných predpisov .6a) Súd rozhodne o odklade do 30 dní od podania návrhu.”.
 
Doterajšie  odseky 3 a 4 sa označujú ako odseky 4 a 5. 	
      
 Poznámka pod čiarou k odkazu 6a znie: 
       “6a)  Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov, zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov, zákon Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov, zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame.”.
Doterajší odkaz a poznámka pod čiarou k odkazu 6a sa označuje ako odkaz a poznámka pod čiarou k odkazu 6b.

29.	V § 56 odsek 5 znie:
“(5) Exekútor môže s písomným súhlasom oprávneného uzavrieť písomnú dohodu s povinným o postupnom splatení vymáhanej pohľadávky. Počas plnenia písomnej dohody  o postupnom splácaní vymáhanej pohľadávky exekútor v exekúcii iným spôsobom  nepokračuje .”.

30.	 V § 57 ods.1 písmeno h) znie :
 “ h) majetok povinného nestačí ani na úhradu trov exekúcie.”.

31.	V § 57 sa odsek 1 dopĺňa písmenom i), ktoré  znie :
“ i) oprávnený nezaplatí súdny poplatok za vydanie poverenia na  vykonanie exekúcie”.

32.	V  § 63 ods. 2 písmeno b) znie:
“b) odobratím alebo zničením veci na náklady povinného,".

33.	V § 95 ods. 1 písm. a) sa za slová “prikáže banke” vkladajú slová “ ,ktorá vedie účet povinného”.
 
34.	V § 96 ods. 1 sa slovo “siedmich” nahrádza číslovkou “14”.

35.	V § 96 ods. 3 sa bodka  na konci nahrádza bodkočiarkou a pripájajú sa tieto slová:“ak sa oprávnený s exekútorom písomne nedohodne inak.”.
 
36.	V § 98 sa slovo “účet” nahrádza slovom “účty”.

37.	V § 108 ods. 2 sa za slovo “oprávnenému” vkladajú slová “, ak sa oprávnený s exekútorom písomne nedohodol inak”.

38.	V § 108 ods. 3 sa za slovo “oprávnenému” vkladajú slová “, ak sa oprávnený s exekútorom písomne nedohodol inak”. 

39.	V § 109 ods. 1 sa v prvej vete za slovo “ oprávnenému” vkladajú slová “, alebo exekútorovi, ak sa na tom oprávnený s exekútorom písomne dohodol”.

40.	V § 113 posledná veta znie: “Na exekúciu sa potom primerane použijú ustanovenia § 106 až 110, § 114, § 121 až 126.”.  

41.	Za § 113 sa vkladá § 113a, ktorý znie :
							“113a
(1)	Postihnuteľným právom podľa § 113 je aj právo z priemyselného vlastníctva podľa  osobitného predpisu  11a), pričom na exekúciu sa použijú primerane ustanovenia o exekúcii predaja hnuteľných vecí. Týmto nie sú dotknuté práva tretích osôb zapísané do registra vedenom Úradom priemyselného vlastníctva Slovenskej republiky (ďalej len “úrad”) ani práva, ktoré zanikajú najneskôr smrťou fyzickej osoby. 
(2)	Exekútor poverený vykonaním exekúcie, v rámci ktorej je postihnuteľným právom právo priemyselného vlastníctva, doručí úradu 
a)	súpis práv priemyselného vlastníctva na úrade prihlásených, zapísaných alebo     udelených úradom,
b)	upovedomenie o začatí exekúcie,
c)	zápisnicu o dražbe,
d)	ak ide o  zastavenie exekúcie, právoplatné rozhodnutie  súdu o zastavení exekúcie.”.        

Poznámka pod čiarou k odkazu 11a znie:
“11a)   Zákon č. 527/1990 Zb. o vynálezoch, priemyselných vzoroch a zlepšovacích návrhoch   v znení neskorších predpisov, zákon č. 478/1992 Zb. o úžitkových vzoroch v znení zákona Národnej rady Slovenskej republiky č. 90/1993 Z.z., zákon č. 55/1997 Z.z. o ochranných známkach zákon č. 146/2000 Z.z.  o ochrane polovodičových výrobkov.”.
Doterajšie odkazy a poznámky pod čiarou k odkazom 11a a 11b sa  označujú ako odkazy a poznámky pod čiarou k odkazom 11c a 11d.

42.	Za § 113a sa vkladá § 113b, ktorý vrátane nadpisu znie :
“§ 113b
Exekúcia na obchodný  podiel 

(1) Exekúciou možno postihnúť aj obchodný  podiel v obchodnej spoločnosti.
(2) Exekútor poverený vykonaním exekúcie 
a)	upovedomí  oprávneného, povinného a obchodnú spoločnosť, ktorej je povinný spoločníkom o začatí exekúcie postihnutím obchodného podielu,
b)	prikáže obchodnej spoločnosti, aby po vydaní príkazu na začatie exekúcie postihnutím obchodného podielu  už nevyplatila vyrovnací podiel, alebo podiel na likvidačnom zostatku povinnému,
c)	zakáže obchodnej spoločnosti, aby  po vydaní príkazu na začatie exekúcie udelila súhlas na prevod obchodného podielu, ak je takýto súhlas potrebný.
(3) Upovedomenie o začatí exekúcie doručí exekútor oprávnenému, povinnému a obchodnej spoločnosti. Exekučný príkaz doručí exekútor oprávnenému, povinnému a obchodnej spoločnosti do vlastných rúk.
(4) Po uplynutí lehoty na podanie námietok alebo po právoplatnosti uznesenia, ktorým sa námietky zamietli, vydá exekútor exekučný príkaz. Exekučný príkaz sa doručí oprávnenému, povinnému a obchodnej spoločnosti do vlastných rúk. 
(5) Doručením exekučného príkazu zaniká účasť povinného v obchodnej spoločnosti a ak to ustanovuje zákon, obchodná spoločnosť sa týmto zrušuje 11b). Obchodná spoločnosť je povinná poukázať peňažné prostriedky zodpovedajúce  vyrovnaciemu podielu, a to  v rozsahu vymáhanej pohľadávky a  jej príslušenstva oprávnenému, ak sa oprávnený s exekútorom písomne nedohodol inak . Ak je obchodná spoločnosť v likvidácii je povinná oprávnenému bezodkladne poukázať peňažné prostriedky zodpovedajúce podielu povinného na likvidačnom zostatku, a to v rozsahu vymáhanej pohľadávky a  jej príslušenstva, ak sa oprávnený s exekútorom písomne nedohodol inak.
(6) Ustanovenia  § 105 až 111 sa primerane použijú aj na exekúciu obchodného podielu ak z predchádzajúcich odsekov nevyplýva niečo iné.”.

Poznámka pod čiarou k odkazu 11b znie :
“11b) § 88 ods. 1, § 93 ods. 2,  § 148 ods. 3 Obchodného zákonníka.”.

43.	 § 115 sa dopĺňa odsekom 4, ktorý znie :
“(4)  Z exekúcie sú vylúčené 
a)	finančné prostriedky na účtoch zdravotných poisťovní z poistného na zdravotné poistenie, z poplatku z omeškania, z pokút a z poplatku za nesplnenie oznamovacej povinnosti,
b)	finančné prostriedky na účtoch zdravotníckych zariadení 11c), ktoré sú určené na poskytovanie zdravotnej starostlivosti a v súvislosti so zabezpečovaním  zdravotnej starostlivosti,
c)	majetok zdravotných poisťovní, bez ktorého nemôže zdravotná poisťovňa plniť svoje úlohy, ak je obstaraný z prostriedkov poistného na zdravotné poistenie , z poplatku z omeškania, z pokút a z poplatku za nesplnenie oznamovacej povinnosti,
d)	 majetok zdravotníckych zariadení 11c), bez ktorého nemôže zdravotná poisťovňa plniť svoje úlohy, ak je obstaraný z prostriedkov poistného na zdravotné poistenie,
e)	lieky a zdravotnícke pomôcky 11d).”.
 
Poznámky pod čiarou k odkazom 11c a 11d znejú :
“11c) § 24 zákona Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov.
11d) Zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 o živnostenskom podnikaní (živnostenský zákon ) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame.”.

44.	V § 120 odsek 5 znie:
 “(5) Exekútor môže zabezpečiť veci, ktoré už spísal iný exekútor, len so súhlasom tohto exekútora, alebo vtedy, ak exekučné konanie, v ktorom boli skôr spísané veci, bolo skončené.”.

45.	 § 120 sa dopĺňa odsekom 6, ktorý znie:
“(6) Námietky povinného proti upovedomeniu o začatí exekúcie nemajú odkladný účinok na vykonanie súpisu hnuteľných vecí podľa odseku 1.”.

46.	V § 122 sa na konci vypúšťa štvrtá až šiesta veta a pripája sa táto veta: “To neplatí, ak exekútor spíše veci, ktoré sa rýchlo kazia (§ 120 ods. 1).”.

47.	V § 125 ods. 1 na konci sa pripája veta: “Spísané veci, ktoré skôr spísal iný exekútor, môžu sa predať na dražbe len s písomným súhlasom tohto exekútora.”.

48.	V § 125 odsek 2 znie:
“(2) Exekútor oznámi termín dražby povinnému, oprávnenému a spoluvlastníkovi veci. Termín dražby, súpis vecí a miesto konania dražby uverejní exekútor na úradnej tabuli exekútorského úradu. Exekútor môže termín dražby, zoznam dražených vecí a miesto konania dražby, oznámiť aj v tlači s celoslovenskou pôsobnosťou.”.

49.	§ 125 sa dopĺňa odsekom 7, ktorý  znie : 
“(7) Vydražiteľom jadrových materiálov  12) a iných nebezpečných látok môže byť  len osoba, ktorá spĺňa ustanovenia osobitných predpisov 12a).”. 

Poznámka pod čiarou k odkazom 12 a 12a znie:
“12) § 9 zákona č.130/1998 Z. z. o mierovom využívaní jadrovej energie a o zmene a doplnení zákona č. 174/1968 Zb. o štátnom odbornom dozore nad bezpečnosťou práce v znení zákona Národnej rady Slovenskej republiky č. 256/1994 Z.z. 
 12a) § 10 zákona č. 130/1998 Z. z.”.

50.	V § 128 sa dopĺňa odsekom 3, ktorý znie: 
“(3) Ak exekútor predá na dražbe veci, ktoré už skôr spísal iný exekútor a exekučné konanie u tohto exekútora nebolo skončené, vyplatí z výťažku predaja týchto vecí najskôr pohľadávku a trovy exekúcie vymáhané týmto exekútorom. Zvyšok výťažku z predaja vecí vyplatí podľa odsekov 1 a 2 .”.

51.	V § 131 sa za slová “a odníme ich” vkladajú slová “alebo dá príkaz na pozastavenie práva nakladať s cennými papiermi povinného podľa osobitného predpisu 12b)”.

Poznámka pod čiarou k odkazu 12b znie: 
“12b) Zákon č. 600/1992 Zb. o cenných papieroch v znení neskorších predpisov.”.

52.	Doterajší text § 131 sa označuje ako odsek 1 a dopĺňa sa odsekom 2, ktorý znie:
“(2) Súd po doručení príkazu na začatie exekúcie predajom cenných papierov na návrh exekútora povereného vykonaním exekúcie podľa § 45 rozhodne uznesením do 30 dní o registrácii pozastavenia výkonu práva povinného nakladať so zaknihovaným cenným papierom a vydá príkaz Stredisku cenných papierov na pozastavenie výkonu práva povinného nakladať so zaknihovaným cenným papierom .”.

53.	 § 131a znie: 
“131a
	(1) Exekúciu cenných papierov prijatých na trh kótovaných cenných papierov 13a) burzy cenných papierov môže exekútor  vykonať  len  ich  predajom  na  burze cenných  papierov prostredníctvom  obchodníka s  cennými papiermi. V prípade,  ak sa  verejne obchodovateľným  cenným papierom prijatým na trh kótovaných cenných papierov 13a) burzy cenných papierov nebol za posledné tri mesiace uzavretý obchod, môže  ho  obchodník  s  cennými  papiermi  ponúknuť  na  predaj za najvyššiu  cenu,  akú  možno   dosiahnuť  s  vynaložením  odbornej starostlivosti. 
 	(2) Exekúciu   cenných   papierov,   ktoré   nie   sú prijaté na trh kótovaných cenných papierov 13a) burzy cenných papierov, môže exekútor  vykonať len ich predajom   prostredníctvom obchodníka s cennými  papiermi, a to za najvyššiu  cenu, akú možno dosiahnuť s vynaložením odbornej starostlivosti. 
(3)	 Počas vykonávania exekúcie predajom cenných papierov je možné s cenným papierom disponovať len so súhlasom exekútora.”.

Poznámka pod čiarou k odkazu 13a znie :
“13a) § 20 zákona č. 330/2000 Z.z. o burze cenných papierov.”.
Doterajší odkaz a poznámka pod čiarou k odkazu 13a sa označuje ako odkaz a poznámka pod čiarou k odkazu 13b.
  
54.	V  § 132 prvá veta znie: “Všetko, čo je potrebné na zachovanie alebo výkon práv k cenným papierom, exekútor vykoná na základe osobitného poverenia, ktorým je uznesenie súdu.”. 

55.	Doterajší  text § 138 sa označuje ako odsek 1 a dopĺňa sa odsekom 2, ktorý znie:
“(2) Povinný umožní exekútorovi a znalcovi prístup na oceňovanú nehnuteľnosť. Na účel obhliadky je exekútor oprávnený vymôcť si prístup na oceňovanú nehnuteľnosť.”.
 
56.	V § 139 sa za odsek 1 vkladá nový odsek  2, ktorý znie: 
“(2) Na účely tohto zákona sa za trhovú cenu nehnuteľnosti považuje cena rovnakej alebo porovnateľnej nehnuteľnosti v tom istom čase, v tom istom mieste a v porovnateľnej kvalite.”.
      Doterajšie odseky 2 až 5 sa označujú ako odseky 3 až 6.

57.	V § 139 sa vypúšťa odsek 5.

58.	V § 145 ods. 2 sa slová “aj bez návrhu” nahrádzajú slovami “na návrh účastníka konania alebo exekútora”.

59.	V § 148 ods. 1 sa vypúšťa druhá veta.

60.	 V § 148 ods. 2 sa pred slová “Rozhodnutie  súdu” vkladá slovo “Právoplatné”. 

61.	V § 149 sa na konci prvej vety pripájajú tieto slová: “a ak sa urobilo len najnižšie podanie, tak týmto podaním.”.

62.	 V § 150 odsek 2 znie:
“(2) Ak vydražiteľ zaplatil najvyššie podanie a súd udelenie príklepu schváli, stáva sa vydražiteľ vlastníkom nehnuteľnosti ku dňu udelenia príklepu.”. 

63.	V § 154 ods. 1  sa slová “písm. i)” nahrádzajú slovami “písm. j)”.

64.	V § 167  odsek 3 znie: 
“(3) Exekútor poverený vykonaním exekúcie je povinný do siedmich dní od zastavenia exekúcie oznámiť príslušnému katastrálnemu úradu zrušenie exekučného záložného práva.”.  

65.	V § 172 sa vypúšťa odsek 4.

66.	§ 186 sa dopĺňa  odsekom 7, ktorý znie :
“(7) Jadrové materiály 12) a iné nebezpečné látky možno odobrať povinnému a odovzdať oprávnenému len ak oprávnený spĺňa  podmienky podľa osobitných predpisov 12a).”.

67.	§ 189 sa dopĺňa odsekom 6, ktorý znie :
“(6) Vydražiteľom jadrových materiálov  12) a iných nebezpečných látok môže byť  len osoba, ktorá spĺňa ustanovenia osobitných predpisov 12a).”.

68.	§ 203 znie : 
“§ 203
	(1) Ak dôjde k zastaveniu exekúcie zavinením oprávneného môže mu súd uložiť nahradenie nevyhnutných trov exekúcie.
(2) Ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený.”.

69.	§ 210 znie:
“§ 210

(1)	V  exekútorskom  archíve  sa  uschovávajú  dokončené spisy, registre, odznaky,  pečiatky a  pečatidlá.
(2)	Exekútorský  archív  vedie  exekútor. Exekútorský  archív exekútorov, ktorých úrad zanikol vedie komora.
(3)	O  odovzdaní spisov,  registrov, pečiatok, pečatidiel a odznaku  sa spíše zápisnica.”.  

70.	 V § 211 ods. 2 sa slová “príslušný súd” nahrádzajú slovom “exekútor”.

71.	 § 231 znie:
“§ 231

Vysokoškolské vzdelanie získané v odbore právo v Českej  a Slovenskej Federatívnej Republike alebo v Českej republike do 31. decembra 1993 sa považuje za vysokoškolské vzdelanie získané podľa § 10 ods. 1 písm. b) a § 21 ods. 1 písm. b). Ustanovenie § 230 tým nie je dotknuté.”.

72.	 § 235  znie:
“§ 235

(1)	Exekúcie začaté do 1. septembra  2001 sa dokončia podľa doterajších predpisov.
(2)	Exekúcie začaté do 1. septembra  2001sa dokončia podľa tohto zákona, ak podkladom pre ich vykonanie je notárska zápisnica.  
(3)	Exekúcie začaté do 1. septembra  2001sa dokončia podľa tohto zákona, ak sa na ne vzťahujú ustanovenia § 56 ods. 3 a § 115 ods. 4.”.

Čl. II
 	Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok)a o zmene a doplnení ďalších zákonov, ako vyplýva zo zmien a doplnení vykonaných zákonom č. 211/1997 Z. z., zákonom č. 353/1997 Z. z, zákonom č. 235/1998 Z. z, zákonom č. 240/1998 Z. z, zákonom č. 280/1999 Z. z. nálezom Ústavného súdu Slovenskej republiky č. 415/2000 Z. z. a týmto zákonom. 

Čl. III
Tento zákon nadobúda účinnosť 1. septembra  2001, s výnimkou § 113b, ktorý nadobúda účinnosť 1. januára 2002.